ভোট আসলে বৈষম্যের রাজনীতি করতে আসে, কেন্দ্রকে আক্রমণ মমতার

মুর্শিদাবাদ: লোকসভা নির্বাচনের পর প্রথম মুর্শিদাবাদের সফরে গেলেন মুখ্যমন্ত্রী। এদিন সরকারি প্রদান অনুষ্ঠানে কেন্দ্রকে চাঁচাছোলা ভাষায় আক্রমণ করলেন মমতা বন্দ্যোপাধ্যায়। দীর্ঘদিন ধরে রাজ্যের প্রাপ্য আটকে রেখেছে কেন্দ্র। একাধিকবার চিঠি দিয়েও কোনও লাভ হয়নি। সোমবার মুর্শিদাবাদের নবাব বাহাদুর ইন্সটিটিউট ময়দানে সভা করলেন মুখ্যমন্ত্রী মমতা বন্দ্যোপাধ্যায় (Mamata Banerjee)। সেখানেই দিলেন সুখবর। সভা থেকে জানালেন, ২৪ জানুয়ারি থেকে ১ ফ্রেব্রুয়ারী পর্যন্ত ফের শুরু হচ্ছে দুয়ারে সরকার (Duare Sarkar) প্রকল্প। ন্যায্য অধিকার যা থাকবে তা ২৮ তারিখের মধ্যে দেওয়া হবে।

এদিন মুখ্যমন্ত্রীর বক্তব্যে ২৬ বাজার চাকরি বাতিল থেকে এনআরসি সবকিছুই উঠে এসেছে। মমতা বলেন, কোর্টের নির্দেশে যাঁদের ওবিসি সার্টিফিকেট বাতিল হয়েছে। তারা চিন্তা করবেন না। আমরা বড় বড় আইনজীবী দিয়েছি, যাতে সুপ্রিম কোর্ট কেশটা দেখেন ও সঠিক বিচার করেন। এটা রাজনীতি করে বাতিল করেছে বিজেপি। ঠিক যেমন রাজনীতি করে ২৬ হাজার চাকরি বাতিল করেছে। তেমনি ওয়াকঅফ সম্পত্তি দখল করেছে, ওবিসি রিজার্ভেশন কেড়ে নিয়েছে। বিজেপি এনআরসি চালু করতে চায়। মমতা বলেন, যতদিন আমি আছি এই সব কিছু করতে দেব না, কোনও দিনই দেব না। বিজেপি ও সিপিএম বলেছিল আমি দালালি করি। তাদের মুখে ঝামা ঘষে দিয়ে বলছি আজ যা আমরা করি কাল তা তোমরা কর। তোমাদের মতো চালু করে বন্ধ করে দিই না।

গঙ্গাভাঙন রোধের জন্য একাধিকবার কেন্দ্রের দ্বারস্থ হয়েছে রাজ্য। কিন্তু ‘বঞ্চনা’ই প্রাপ্তি হয়েছে বলে ফের অভিযোগ তুললেন মুখ্যমন্ত্রী মমতা বন্দ্যোপাধ্যায়। তিনি আরও বলেন, ১৫০০ হেক্টর জমি ভেসে যাচ্ছে গঙ্গার জলে। একাধিকবার কেন্দ্রীয় সরকারকে চিঠি দিয়েও লাভ হয়নি। তাঁর কথায়, “ভোট আসলে বৈষম্যের রাজনীতি করতে আসে কেন্দ্র। হিন্দু-মুসলমানের মধ্যে ভাগাভাগি করতে আসে। আর বন্যার জলে যখন ভেসে যায় তখন কোনও ব্যবস্থাই নিচ্ছে না। দেখেও না দেখার ভান করে রয়েছে কেন্দ্রীয় সরকার। নদীর পাড় ভাঙনে কত ক্ষতি হয় এই জেলার মানুষের। প্রতি বছর বাড়ি ভেঙে যায়। এটা দীর্ঘদিনের সমস্যা। কেন্দ্রকে বারবার বলা হয়েছে গঙ্গাভাঙন রোধে টাকা দেওয়ার জন্য। কিন্তু বাংলাকে শুধু বঞ্চনা করা হয়েছে। বন্যার সময়, ভাঙনের সময় কেউ ফিরেও দেখে না। তাই বলছি, আমরাই কাজ করে দেব। ৪০০ কোটি টাকা বরাদ্দ করা হল ভাঙন রোধের জন্য।

আরও পড়ুন: ফাঁসির দাবি আগেই করেছিলাম, জেলা সফরের আগে মন্তব্য মমতার

হাওড়া ডুমুরজলা হেলিপ্যাড গ্রাউন্ড থেকে হেলিকপ্টারে সোমবার দুপুরে মুর্শিদাবাদ সফরে গেলেন তিনি। সরকারি অনুষ্ঠানে মুর্শিদাবাদবাসীর জন্য একাধিক প্রকল্পের শিলান্যাস ও সরকারি সহায়তা প্রদান করেন তিনি। লালবাগে নবাব বাহাদুর ইনস্টিটিউশন-এর মাঠে সভা করেন তিনি। লোকসভা নির্বাচনের পর প্রথম এই জেলার সফরে গেলেন মমতা। লোকসভা ভোটে মুর্শিদাবাদ তৃণমূলের কাছে বাড়তি অক্সিজেন এনে দিয়েছে। এই জেলার তিনটি আসনেই রাজ্যের শাসক দল তৃণমূল জয়লাভ করে। তারপর থেকে নবাবের শহরে বাড়তি নজর দিয়েছে তারা। নির্বাচনের পর একাধিক প্রকল্পের উদ্বোধন করলেন মমতা।

মুর্শিদাবাদ থেকে তিনি মালদহ যাবেন তিনি। মঙ্গলবার সরকারি পরিষেবা প্রদান অনুষ্ঠান সেরে তিনি যাবেন নিহত তৃণমূল নেতা দুলাল সরকার ওরফে বাবলা সরকারের বাড়িতে। সেখানে গিয়ে মুখ্যমন্ত্রী তাঁর পরিবারের সঙ্গে কথা বলবেন। বুধবার আলিপুরদুয়ার জেলার পরিষেবা প্রদান অনুষ্ঠানে যোগদান করবেন মমতা বন্দ্যোপাধ্যায়। সেই সঙ্গে মাদারিহাটে পরিষেবা প্রদান এবং বেশ কয়েকটি অনুষ্ঠানে তাঁর যোগদান করার কথা রয়েছে। একথায় বলা যায়, আগামী সপ্তাহে মুখ্যমন্ত্রীর রয়েছে একগুচ্ছ কর্মসূচি।

দেখুন ভিডিও